Αλεσάντρο Τσίτσερι

Ο Αλεσάντρο Τσίτσερι (Έρμπα, 10 Φεβρουαρίου 1932 – Μόντσα, 1990) ήταν Ιταλός αθλητής της σκοποβολής και επιχειρηματίας.

Το 1956 έλαβε μέρος στους Ολυμπιακούς αγώνες της Μελβούρνης όπου κατέκτησε το χάλκινο μετάλλιο στο αγώνισμα του τραπ. Το 1958 κατέκτησε το ασημένιο μετάλλιο στο ομαδικό τράπ στο Παγκόσμιο πρωτάθλημα σκοποβολής της Μόσχας και το 1959 στο ίδιο αγώνισμα το χρυσό μετάλλιο στο Παγκόσμιο πρωτάθλημα πήλινου στόχου του Καΐρου. Και τις δύο φορές ήταν μέρος της ομάδας ο αδερφός του Ντανιέλε Τσίτσερι.

Στο Ευρωπαϊκό πρωτάθλημα πήλινου στόχου του Παρισιού το 1957 κέρδισε το χάλκινο μετάλλιο πίσω από τον αδερφό του. Με την εθνική ομάδα σκοποβολής της Ιταλίας συμμετείχε στους Μεσογειακούς αγώνες της Βαρκελώνης το 1955 όπου κατέκτησε το χάλκινο μετάλλιο στο ατομικό τραπ και το χρυσό μετάλλιο στο ομαδικό τράπ.

Ήταν παντρεμένος με τη Μαρία Λοντιτζιάνι με την οποία είχε τέσσερα παιδιά, τον Μάσιμο, τον Ρομπέρτο, τον Μάρκο και τον Κλαούντιο. Εκτός από τον αθλητισμό, μαζί με τον αδελφό του Ντανιέλε είχε συμβάλει στην ανάπτυξη της Beta Utensili, μια εταιρεία που ιδρύθηκε από τον παππού του, τον Αλεσάντρο. Πέθανε το 1990 στη Μόντσα σε ηλικία 58 ετών.

Παραπομπές 

Ιταλοί αθλητές της σκοποβολής
Αθλητές στους Μεσογειακούς Αγώνες 1955
Κάτοχοι μεταλλίων του Ευρωπαϊκού Πρωταθλήματος Πήλινου Στόχου
Κάτοχοι μεταλλίων του Παγκοσμίου Πρωταθλήματος Πήλινου Στόχου
Κάτοχοι μεταλλίων του Παγκοσμίου Πρωταθλήματος Σκοποβολής